Det tidligere Jydsk Pædagogseminarium i Aarhus blev tidligt i morges besat af en gruppe aktivister, der arbejder for at skabe bedre forhold for flygtninge i Danmark.

Klokken 11 bad politiet aktivisterne om at rydde op og forlade stedet.

- Efter dialog med stedets ejer, bad de os om at rydde lokalerne. Derefter ryddede aktivisterne op og forlod stedet frivilligt - stille og roligt, fortæller vagthavende ved Østjyllands Politi, Carsten Dahl.

Læs også : Asyl-aktivister besætter seminarium i Aarhus

Politiet har desuden sigtet de 18 for husfredskrænkelser, mens en enkelt af dem er sigtet for at knuse en rude, så de kunne komme ind.

Det er ejeren af bygningen, der har anmeldt episoden som husfredskrænkelse.